**ELŐTERJESZTÉS**

Bátaapáti Község Képviselő - testületének 2021.július 15-i

rendes/rendkívüli testületi ülésére

|  |  |
| --- | --- |
| Tárgy: | Döntés TETT támogatás felhasználásáról |
| Előterjesztő: | Krachun Szilárd polgármester |
| Előterjesztést készítette: | Farkasné Szentpál Melinda igazgatási előadó |
| Előterjesztés száma: | 49. sz. |
| Az előterjesztés a jogszabályi feltételeknek megfelel: | igen |
| A döntéshez szükséges többség: | egyszerű/minősített |
| Döntési forma: | rendelet/határozat (normatív, hatósági, egyéb) |
| Az előterjesztést  | nyílt ülésen kell/zárt ülésen kell/zárt ülésen lehet tárgyalni |
| Véleményezésre megkapta: | Krachun Szilárd polgármester |

**Tisztelt Képviselő-testület!**

Az Innovációs és Technológiai Minisztérium, mint a KNPA Alapkezelője tájékoztatta a TETT Társulást az idei év támogatási összegéről. A TETT Társulás 2021. január 25-én tartott megbeszélésén megtárgyalta a TETT támogatások felosztását, és a Társulási tanács döntése értelmében Bátaapáti Község Önkormányzata az idei évben ismét **171.327.300,- Ft támogatást kap.**

Ezt a támogatási összeget kell felosztani működési illetve felhalmozási támogatásra.

A Képviselő-testület 4/2021.(I.25.) számú határozata értelmében működési célra 50 000 000 Ft-ot, felhalmozási célra 121 327 300 Ft-ot kíván fordítani Bátaapáti Község Önkormányzata.

A támogatási szerződés értelmében az I. féléves működési támogatással június 30-i fordulónappal, július 5-éig kellene elszámolni. Az Innovációs és Technológiai Minisztérium, mint a KNPA Alapkezelője ezt a határidőt október 6. napjára kitolta.

A gazdálkodási előadóval történt egyeztetés után megállapítottuk, hogy a 50 000 000 Ft-os működési támogatás nem lesz elegendő a karbantartási munkálatokra , ezért szükségessé vált a korábbi testületi döntés felülvizsgálata, a TETT támogatás újrafelosztása.

Kérem a Tisztelt Képviselő-testületet, hogy az előterjesztést megtárgyalni, a határozati javaslatot elfogadni szíveskedjen.

**Határozati javaslat**

Bátaapáti Község Önkormányzat Képviselő-testülete úgy határozott, hogy a TETT támogatás 2021. évi összegéből a felhalmozási célú támogatások rovatról 10 000 000 Ft-ot átcsoportosít a működési célú támogatás rovatra. Ennek megfelelően a TETT támogatás 2021. évi felosztását az alábbiak szerint hagyja jóvá:

1.)Működési célú támogatás: 60 000 000,- Ft

2.)Felhalmozási célú támogatás: 111 327 300,- Ft

**Mindösszesen : 171 327 300,- Ft**

A Képviselő-testület ezzel egyidejűleg a 4/2021. (I.25.) számú határozatát hatályon kívül helyezi.

Felelős: Krachun Szilárd polgármester

Határidő: azonnal

Határozattal értesítve: TETT munkaszervezete

 Bonyhádi Közös Önkormányzati Hivatal gazdasági előadója

Kérem a Tisztelt Képviselő-testületet, hogy az előterjesztést megvitatni, a határozati javaslatot elfogadni szíveskedjen.

Bátaapáti, 2021. július 6.

 Krachun Szilárd sk.

 polgármester